MIDAS

MIDAS (Minority Dailies Association) Europako hizkuntza edo hiztun gutxituen nahiz eremu urrikoen egunkarietako eta hedabideetako erakundea da. ingelesez, European Association of Daily Newspapers in Minority and Regional Languages edo Minority Dailies Association. 

Irabazi-asmorik gabeko elkarte bat da, eta Bolzanoko Europar Akademian (EURAC) egoitza du Bozen-Bolzanon (Italia). 2001ean sortu zen, 10 hizkuntza-komunitate baino gehiagoko egunkarietako erredakzio-buruen proposamenez, estrategiak elkarrekin koordinatzeko eta informazioa, inprimaketa eta publizitatea trukatzeko, argitalpenak saltzeko kanpainak antolatzeko eta Europako erakundeek hizkuntza gutxituei eta komunikabideei laguntzeko.  

2013 urteaz geroztik Edita Slezakova eslovakiarra da Midas elkarteko lehendakaria. Slezakovak esperientzia propioa du lagun, Eslovakian hungarieraz argitaratzen den Uj Szo egunkarian egiten baitu lan. Bere zeregina da bermatzea «produkzioa segurua» dela. Hau da, enpresak bizirauteko behar bertze baliabide duela ziurtatzen du, eta, horretarako, bezeroekin zein hornitzaileekin harremanak egiten ditu eta zabalpen sistema kontrolatzen du. 2023an Euskal Herrian izan zen egun batzuetan, Midasek ekainaren 16an Donostian egin zuen batzarra gidatzeko.

Egunkariak 

13 hizkuntzaz egindako 27 egunkari barne hartzen zituen 2023an, 3 milioi bat europarrek irakurtzen dituztenak. Lurralde eta hizkuntza hauetakoak ziren egunkariak:

 Alemania: Flensborg Avis danieraz eta alemanez, eta Serbske Nowiny sorabieraz.
 Danimarka: Der Nordschleswiger alemanez.
 Kroazia: La Voce del Popolo italieraz.
 Eslovakia: Új Szó hungarieraz.
 Estonia: Molodezh Estonii errusieraz.
 Finlandia: Hufvudstadsbladet, Västra Nyland, Vasabladet eta Österbottens Tidning suedieraz.
 Åland uharteak: Åland eta Nya Åland suedieraz.
 Lituania: Kurier Wilenski polonieraz.
 Euskal Herria:  Berria euskaraz.
 Katalan herriak: Diari de Balears, Regió 7 eta Vilaweb katalanez.
 Errumania: Allgemeine Deutsche Zeitung für Rumänien alemanez, eta Bihari Napló, Hargita Népe, Nyugati Jelen eta Szabadság hungarieraz
 Suitza: La Quotidiana - Die Südostschweiz erretoromanieraz.
 Hego-Tirol: Tageszeitung alemanez, eta Dolomiten, alemanez eta ladinoz partzialki.
 Trieste: Primorski Dnevnik eslovenieraz.
Arestian parte hartu duten beste egunkari batzuk.
 Belgika: Grenz-Echo alemanez.
 Galizia:  Galizia Hoxe galizieraz.
 Ipar Irlanda: Lá Nua Irlandako gaeleraz, 2008ko amaieran argitaratzeari utzi zitzaion.
 Letonia: Vesti Segodnya errusieraz.
 Katalan herriak: Avui, El Punt, 9 Nou katalanez, eta El Periódico de Catalunya eta El Segre katalanez eta gaztelaniaz.

Sariak 
Elkarteak "Midas Saria" eta "Otto von Habsburg Saria" antolatzen ditu. (MIDAS Prize for Journalism in Minority Protection and Cultural Diversity in Europe)

Midas Sariko Irabazleak hauek izan dira:

Iturria: http://www.midas-press.org/midas-prize-for-journalism/laureates/

Otto von Habsburg Sariko irabazleak hauek izan dira:

(Otto von Habsburg Prize for Journalism in Minority Protection and Cultural Diversity in Europe)

Iturria: http://www.midas-press.org/otto-von-habsburg-prize/laureates/

Erreferentziak

Ikus, gainera 
 Europako hizkuntza gutxituak

Kanpo estekak 
 MIDAS elkarteko webgunea
 Institute for Minority Rights at the European Academy Bolzano (EURAC) Artxibatua 2022-05-03 a .

Egunkariak
Eremu urriko hizkuntzak
Europako kultura